Verdun

Verdun (muinaissaksa: Wirten, kaupungin virallinen nimi ennen vuotta 1970 oli Verdun-sur-Meuse) on Maasjoen rannalla Meusen departementissa Lorrainen alueella Koillis-Ranskassa sijaitseva kaupunki. Vuonna 2018 kaupungissa oli 17 161 asukasta. Kaupungin pinta-ala on 31,0 neliökilometriä.

pienoiskuva|vasen|Quai de Londres, joka on nimetty Lontoon kunniaksi Britannian avustettua Verdunin jälleenrakentamisessa.
Verdun oli gallialaisten perustama, mutta se roomalaistui myöhemmin. Kaupungin latinankielinen nimi oli Verodunum. Neljänneltä vuosisadalta asti kaupungissa on sijainnut piispanistuin. Vuonna 843 kaupungissa solmittu Verdunin sopimus jakoi frankkien valtakunnan kolmeen osaan Kaarle Suuren pojanpoikien kesken. Verdun kuului Lotharingiaan ja siitä, kuten koko Lorrainesta, tuli kiistakapula Ranskan ja Saksan välillä yli tuhannen vuoden ajaksi. Ensimmäisen maailmansodan aikana vuonna 1916 kaupungin alueella käytiin tuhoisa Verdunin taistelu. Kaupunkia pommitettiin myös toisessa maailmansodassa.

 Lähteet 

 Aiheesta muualla 

Luokka:Ranskan kaupungit
Luokka:Meusen kunnat